Հարցին, թէ օգոստոսի 10-ին Ռուսաստանում կայանալիք Սարգսեան-Պուտին հանդիպումից յետոյ Ղարաբաղեան հարցում ակնկալո՞ւմ են որեւէ նոր բեկում, Շաւարշ Քոչարեանը պատասխանեց. «Այնտեղ ամէն ինչ շատ յստակ է: Կայ երկու հարթութիւն. մի հարթութիւնը վերաբերում է նրան, ինչ արձանագրւեց Վիեննայում, դրանից յետոյ Սանկտ Պետերբուրգում: Այսինքն՝ խօսքը վստահութեան մթնոլորտի ստեղծման մասին է, որն առաջարկել են համանախագահող երկրները: Իսկ դա, առաջին հերթին, նշանակում է՝ շփման գծում չպէտք է լինեն սադրանքներ, կրակոցներ եւ այլն»: